ປ. ໂອບາມາ ຢືນຢັນ ທີ່ຈະປົກປ້ອງສິດທິ ໃນການປ່ອນບັດ ຂອງ ຊາວອາເມຣິກັນ
ປະທານາທິບໍດີ ບາຣັກ ໂອບາມາ ໃຫ້ການຢືນຢັນອີກເທື່ອນຶ່ງ ຕໍ່ຄວາມໝັ້ນໝາຍ ທີ່ຈະປົກປ້ອງສິດທິ ໃນການປ່ອນບັດ ຂອງຊາວອາເມຣິກັນ.
ໃນຄຳປາໄສປະຈຳສັບປະດາ ໃນວັນເສົາມື້ນີ້ ປະທານາທິບໍດີ ບາຣັກ ໂອບາມາ ໄດ້ສະເຫລີມສະຫລອງ ວັນຄົບຮອບ 50 ປີ ຂອງກົດໝາຍ ວ່າດ້ວຍສິດທິໃນການປ່ອນບັດ ໂດຍໄດ້ກ່າວ ເນັ້ນເຖິງຄວາມສຳຄັນຂອງນຶ່ງໃນສິດທິຂັ້ນພື້ນຖານທີ່ສຸດສຳ ລັບລະບອບປະຊາທິປະໄຕ ຂອງພວກເຮົາ ທີ່ພວກເຮົາທຸກໆ ຄົນໄດ້ຖືກສ້າງຂຶ້ນມາໂດຍເທົ່າທຽມກັນແລະແຕ່ລະຄົນຂອງ ພວກເຮົາກໍສົມຄວນທີ່ຈະຕ້ອງ ມີສິດມີສຽງ ການອອກກົດໝາຍວ່າດ້ວຍສິດທິໃນການປ່ອນບັດນີ້ ບໍ່ແມ່ນເລື້ອງງ່າຍໆ ມັນເປັນຜົນຜະ ລິດ ຂອງການເສຍສະຫລະຂອງພວກຜູ້ຊາຍແລະແມ່ຍິງຈຳນວນນັບບໍ່ຖ້ວນ ທີ່ໄດ້ພາກັນ ສ່ຽງຊີວິດເພື່ອປົກປ້ອງສິດທິໃນການປ່ອນບັດຂອງທຸກໆຄົນ ປະທານາທິບໍດີໂອບາມາ ໄດ້ເຕືອນພວກເຮົາ ກ່ຽວກັບການສູ້ຊົນ ຂອງພວກເຂົາເຈົ້າແລະ ໃນຂະນະທີ່ປະເທດຊາດຂອງພວກເຮົາດີຂຶ້ນ ຍ້ອນສິ່ງດັ່ງກ່າວນີ້ ແຕ່ກໍຍັງມີວຽກງານທີ່ຈະ ຕ້ອງໄດ້ກະທຳຕື່ມອີກ ປະທານາທິບໍດີໂອບາມາໃຫ້ຄຳໝັ້ນສັນຍາທີ່ຈະສືບຕໍ່ຊຸກຍູ້ໃຫ້ລັດຖະສະພາຮັບຮອງເອົາ ຮ່າງກົດໝາຍໃໝ່ເພື່ອປົກປ້ອງຄຸ້ມຄອງສິດທິໃນການປ່ອນບັດ ແລະຮຽກຮ້ອງໃຫ້ຊາວອາ ເມຣິກັນທຸກໆຄົນ ບໍ່ສຳຄັນວ່າຈະເປັນພັກໃດກໍຕາມນຳໃຊ້ໃນທຸກໆໂອກາດເທົ່າທີ່ເປັນໄປ ໄດ້ ເພື່ອຊົມໃຊ້ສິດທິພື້ນຖານໃນການປ່ອນບັດຂອງເຂົາເຈົ້າ